
	ACTA 


	Expedient núm.: 
	Òrgan col·legiat: 

	JGL/2021/34 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	30 d’agost de 2021 

	Durada 
	des de les 19.00 fins a les 19.45 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Mireia Irla i Solà


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Judit Gisbert i Ester
	1a tinenta d’alcaldia
	No

	Ramon Montaner i Viladrich
	2n tinent d’alcaldia
	Sí

	Rosó Barrera i Call
	3a tinenta d’alcaldia
	No

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2021/33 de la Junta de Govern Local de la sessió duta a terme el dia 23 d’agost de 2021, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS INNÒCUES
	Expedient 1662/2021. Canvi de nom llicència – obertura d’un centre d’accions formatives 

	Favorable
	Tipus de votació: unanimitat

	Vista la sol·licitud presentada i subscrita per Carla Vendrell i Garrabou, representant de l’Associació Amisol, en què demana el canvi de nom de la llicència municipal d'obertura d’un centre d’accions formatives a la Pujada del Seminari, que actualment figura a nom del Centre Tecnològic i Forestal de Catalunya, i que disposa de llicència municipal d’obertura per acord de la Junta de Govern Local de data 3 d’agost de 2005 (exp. AI 05/2005);
Considerant el que disposa la Llei 20/2009, de 4 de desembre, de prevenció i control ambiental de les activitats, el Decret 112/2010, de 31 d’agost, pel qual s’aprova el Reglament d’espectacles públics i activitats recreatives i la Taxa per la prestació dels serveis d’intervenció administrativa en l’activitat dels ciutadans i les empreses;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el canvi de nom sol·licitat.


AFERS SOCIALS
	Expedient 1608/2021. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud de petició d’una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta del regidor delegat d'Afers socials,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda autoritzar a la sol·licitant la targeta d’aparcament individual.


CONTRACTACIÓ
	Expedient 1566/2021. Contracte menor de subministrament – seients per a les graderies del camp de futbol municipal

	Favorable
	Tipus de votació: unanimitat

	Vist l'informe justificatiu de la necessitat del contracte emès pel regidor delegat d'Esports en data 25 d'agost de 2021, en el qual es motiva la necessitat i idoneïtat d'efectuar un contracte menor de subministrament de seients per a la graderia del camp de futbol municipal, amb codi CPV 39111000-3 (seients);
Vist que l'Ajuntament de Solsona veu necessari dur a terme la contractació del subministrament de seients per a les graderies del camp de futbol municipal ja que els seients actuals són de l’any 2017 i estan molt deteriorats, n’hi ha molts de trencats, recremats, descollats... el què comporta un cert perill de seguretat, i per tant és convenient fer una actuació de sanejament i de canvi d’imatge a la graderia;
Vist que l'Ajuntament no disposa de mitjans materials ni recursos humans per dur-ho a terme, pel que es considera oportú tramitar un contracte administratiu, atès el seu interès públic;
Vist que l’Ajuntament va sol·licitar 3 pressupostos a 3 empreses amb capacitat d’obrar i habilitat professional per a dur a terme aquesta tasca, i aquestes han presentat en temps i forma els pressupostos següents:
· TEA3 Sports, per l'import de 9.260,00 € (sense IVA)
· Actisports Instal·lacions Esportives, per l'import de 6.550,00 € (sense IVA)
· KLC Taquigrup, SL, per l'import de 8.675,00 € (sense IVA);
Vist que el present contracte té una durada inferior a 1 any i no és objecte de cap pròrroga;
Vist que el present contracte té un pressupost base de licitació inferior a 15.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'alcaldia 2019/2019, de 7 de juliol, i per unanimitat dels assistents, acorda:
Primer. Adjudicar el contracte menor de subministrament de seients per a les graderia del camp de futbol municipal de Solsona al contractista Actisport Instal·lacions Esportives, per un import de 6.550,00 € (sense IVA), més el 21% d'IVA, el que fa un import total de 7.925,50 € (IVA inclòs), ja que és el licitador que ha presentat el pressupost més avantatjós.
Segon. Autoritzar i disposar la despesa que per aquest Ajuntament representa la present contractació, amb càrrec a l'aplicació pressupostària 3420.21202 per a l’exercici 2021.
Tercer. Designar com a responsable el tècnic d'Esports de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors que han presentat pressupost.


DESENVOLUPAMENT LOCAL
	Expedient 1628/2021. Fira del Bolet i el Boletaire del Solsonès 2021 – instal·lació xurreria

	Desfavorable
	Tipus de votació: unanimitat

	Vista la sol·licitud de permís per instal·lar una xurreria durant la Fira del Bolet i el Boletaire del Solsonès, els dies 23 i 24 d’octubre, a l’aparcament del passeig de les Moreres;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que no es pot atendre la seva petició ja que el producte que porta no s'adiu amb l'edició de la Fira d'aquest any, que se centrarà en productes de caire ecològic.


GOVERNACIÓ
	Expedient 1605/2021. Canvi de nom de les llicències dels guals 

	Favorable
	Tipus de votació: unanimitat

	Vista la sol·licitud de canvi de nom, a favor seu, de la llicència dels guals;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir els canvis de nom sol·licitats.


	Expedient 1629/2021. La Marató de TV3 i Catalunya Ràdio – instal·lació banderoles

	Favorable
	Tipus de votació: unanimitat

	Vista la sol·licitud de permís per instal·lar a la via pública 50 banderoles, penjades a 25 fanals, del 2 al 21 de desembre, en diferents llocs de Solsona per tal de fer la campanya de la 30a edició de La Marató de TV3 i Catalunya Ràdio dedicada a la salut mental, que es durà a terme el dia 19 de desembre;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. Les banderoles es podran posar a les vies següents: avinguda del Cardenal Tarancon, carrer d’Antoni Gaudí i Pujada del Castellvell, sempre que es facin càrrec de retirar-les.


	Expedient 1627/2021. Actuació musical en directe, 29 d'agost de 2021

	Favorable
	Tipus de votació: unanimitat

	Vista la sol·licitud d’autorització per oferir un concert a la terrassa del bar situat a la plaça de Sant Roc, el dia 29 d'agost, de les 13.00 a les 15.00 hores; també demana poder tallar el trànsit de vehicles, per davant de la terrassa, mentre duri el concert, i disposar d'un escenari;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir el que sol·licita i comunicar al sol·licitant que l’autorització de l'actuació musical queda condicionada al fet que el soroll que pugui ocasionar no pot superar els 70 decibels i a la situació sanitària del moment i a la normativa que hi pugui haver vigent el dia 29 d'agost, i del compliment estricte dels horaris fixats i de les possibles incidències que es puguin produir. S'adverteix al sol·licitant que no pot tallar ni obstaculitzar el trànsit de vehicles de la plaça. En cas que hi hagui queixes veïnals per l'incompliment d'aquestes mesures no s'autoritzarà la realització de nous concerts. Pel que fa a la utilització d'un escenari es comunica al sol·licitant que no es pot atendre la seva petició.


	Expedient 1632/2021. Actuació musical en directe, 4 de setembre de 2021

	Favorable
	Tipus de votació: unanimitat

	Vista la sol·licitud d’autorització per oferir un concert a la terrassa del bar situat a la plaça de Sant Roc, el dia 4 de setembre, de les 20.00 a les 22.00 hores; també demana poder tallar el trànsit de vehicles, per davant de la terrassa, mentre duri el concert, i disposar d'un escenari;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir el que sol·licita i comunicar al sol·licitant que l’autorització de l'actuació musical queda condicionada al fet que el soroll que pugui ocasionar no pot superar els 70 decibels i a la situació sanitària del moment i a la normativa que hi pugui haver vigent el dia 4 de setembre, i del compliment estricte dels horaris fixats i de les possibles incidències que es puguin produir. S'adverteix al sol·licitant que no pot tallar ni obstaculitzar el trànsit de vehicles de la plaça. En cas que hi hagui queixes veïnals per l'incompliment d'aquestes mesures no s'autoritzarà la realització de nous concerts. Pel que fa a la utilització d'un escenari es comunica al sol·licitant que no es pot atendre la seva petició.


	Expedient 1427/2021. Sanció – butlleta denúncia (exp. núm. A4560) 

	Favorable
	Tipus de votació: unanimitat

	Vista la sol·licitud per retirar la sanció imposada per la Policia Local el dia 10 de juliol de 2021 (butlleta A4560);
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda deixar sense efecte la sanció imposada. 


	Expedient 1567/2021. Sanció – butlleta denúncia (exp. núm. A4568) 

	Favorable
	Tipus de votació: unanimitat

	Vista la sol·licitud per retirar la sanció imposada per la Policia Local el dia 20 de juliol de 2021 (butlleta A4568);
Vist l'informe 459/2021 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda deixar sense efecte la sanció imposada. 


	Expedient 1618/2021. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot per un vehicle;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir la tarja per l'Oficina d'Atenció Ciutadana. 


MERCAT
	Expedient 1630/2021. Absències del mercat setmanal de venda no sedentària, divendres 10 de setembre de 2021

	Favorable
	Tipus de votació: unanimitat

	Atès que l’Ajuntament de Solsona, en el marc dels actes de la Festa Major, té previst fer un concert adreçat al públic infantil el divendres dia 10 de setembre de 2021 a la plaça del Camp i no hi ha espais alternatius a la ciutat per fer-lo;
Atès que 12 paradistes del mercat municipal de Solsona de venda no sedentària, a causa de les mesures de prevenció de la propagació de la COVID-19, ocupen la plaça del Camp els divendres;
Atès que l’Ordenança reguladora del mercat municipal de Solsona de venda no sedentària, en el seu article 2.3, disposa que “per raons d’interès general, l’Ajuntament també pot cancel·lar la celebració del mercat de forma transitòria o modificar-ne la ubicació, com succeeix per la fira de Sant Isidre. En aquest cas, s’avisa prèviament els paradistes, sempre que sigui possible”;
Atès que amb data 27 d'agost de 2021 s’ha informat en persona o bé telefònicament els 12 paradistes afectats;
Atès que l’article 20 de l’esmenada Ordenança reguladora contempla com a falta lleu l’absència injustificada de 3 dies de mercat;
Atès que els marxants han manifestat en diverses ocasions que els canvis d’ubicació els són desfavorables comercialment;
Atès que s’ha comunicat als paradistes que, ateses les circumstàncies excepcionals, en cas que considerin que la reubicació temporal proposada pel dia 10 de setembre de 2021 no els satisfà es considerarà l’absència com a justificada;
Atès que uns paradistes han manifestat que no vindran i que uns altres paradistes han manifestat que probablement no participaran al mercat del dia 10 de setembre de 2021;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 2019/2019, de 7 de juliol, per unanimitat dels assistents, acorda que:
Primer. No es compti com a injustificada l’absència dels paradistes esmentats, ubicats a la plaça del Camp, el dia 10 de setembre de 2021.
Segon. Es redacti una circular informativa del concert infantil, a la plaça del Camp, el divendres 10 de setembre de 2021 per a tots els marxants.


	Expedient 1636/2021. Mercat dimarts 7 de setembre de 2021 – canvi d'ubicació

	Favorable
	Tipus de votació: unanimitat

	Vist que el dimarts 7 de setembre de 2021, dia de mercat setmanal, coincideix amb l'inici de la Festa Major, amb una tronada a la plaça Major;
Vist que l’Ordenança reguladora del mercat municipal de Solsona de venda no sedentària en els seu article 2.2 disposa que “l'Ajuntament pot modificar el lloc d'instal·lació i ampliar o reduir l'espai assignat al mercat...";
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda canviar la ubicació, el dia 7 de setembre de 2021, de les parades que s'instal·len a la plaça Major i col·locar-les a la plaça de Palau.


SERVEIS
	Expedient 1333/2021. Comunitat de Propietaris cal Ventura – humitats als baixos de l'edifici

	Favorable
	Tipus de votació: unanimitat

	Vista la sol·licitud presentada i subscrita per Josep Maria Codina i Cardona, representant de la Comunitat de Propietaris cal Ventura, en què demana una solució a les humitats que apareixen als baixos d’un edifici;
Vistos els resultats de la inspecció ocular feta conjuntament amb els sol·licitants el dia 25 d'agost de 2021;
A proposta de la regidora delegada de Serveis i d'Urbanisme,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que l'Ajuntament es posarà en contacte amb la propietat de l'immoble per plantejar-los una possible solució.


URBANISME
	Expedient 1360/2021. Llicència urbanística – règim autoliquidació

	Favorable
	Tipus de votació: unanimitat

	L'alcalde dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2021/116
Obres a realitzar: pintura de la façana d'un local destinat a centre d'entrenament i fisioterapeuta
Registre d’entrada: 2021-E-RE-831, de 7 de juliol
Pagament de la llicència: 7 de juliol de 2021.


	Expedient 1489/2021. Llicència urbanística – règim autoliquidació

	Favorable
	Tipus de votació: unanimitat

	L'alcalde dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2021/117
Obres a realitzar: reforma de la cuina d'un habitatge
Registre d’entrada: 2020-E-RC-2170, de 3 d'agost
Pagament de la llicència: 4 d'agost de 2021.


	Expedient 924/2021. Llicència urbanística – ampliar la xarxa de gas natural i donar servei a nous clients

	Favorable
	Tipus de votació: unanimitat

	Vista la sol·licitud de llicència d’obres per ampliar la xarxa de gas natural i donar servei a nous clients, per  la qual cosa ha d’executar una rasa d'uns 2,2 m de longitud per 1 m de fondària i 0,4 m d’amplada, a partir de la xarxa existent, (exp. Mn2021/118);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Els paviments afectats seran reposats amb paviments de les mateixes característiques que els destruïts. La reposició serà, en el cas de calçada amb paviment de formigó, capa de formigó amb gruix de 20 cm i amb acabat com l’existent a la zona afectada, de R. C.: 20N/mm2, ME B500T 20 cm x 20 cm de D.5 mm x 5 mm. En el cas de calçada amb paviment d’aglomerat asfàltic, es farà una base de formigó de les mateixes característiques ja assenyalades i una capa d’aglomerat asfàltic en calent de 8 cm que serà substituïda per llambordes quan es doni el cas concret. La llosa de formigó s’estendrà 25 cm a banda i banda de la rasa sempre sobre terreny no modificat. La capa d’asfalt s’estendrà a banda i banda 7 cm més que la llosa de formigó. En el cas de voreres amb rajol hidràulic, es realitzarà una base de formigó de 15 cm R. C.: 20N/mm2 i damunt es col·locarà el panot; en el cas d’acabat en formigó vist se suprimirà la capa del rajol i es donarà l’acabat predominant en la zona afectada. La fondària mínima a partir de la cara superior de la canonada serà de 80 cm en MOP>5bars i 60 cm en MOP≤5bars. Per damunt la canonada es col·locarà la corresponent banda de senyalització.
· El reblert de les rases es farà amb material verge tipus sauló/sorra de riu..., compactat mecànicament i en les condicions idònies d’humitat, de forma que s’assoleixi una compactació assimilable al 95% P.M.. Caldrà presentar als Serveis Tècnics Municipals un assaig de la compactació d’aquest reblert de les rases.
· En rases per zones enjardinades per damunt del reblert es col·locarà un gruix mínim de 30 cm de substrat original del propi terreny. La fondària mínima a partir de la cara superior de la canonada serà de 80 cm en MOP>5bars i 60 cm en MOP≤5bars.
· En tots els casos, si l’amplada de la rasa és de 20 cm, el reblert es farà amb morter de reblert fluid.
· En cas de preveure una ocupació de la via pública a causa de les obres a executar (extracció de runes, amuntegament de material, etc.), caldrà que se sol·liciti explícitament l’autorització i, en cas de qualsevol alteració en la mobilitat urbana, es posarà en consideració de la Policia Local i, per tant, serà advertida pel sol·licitant per tal d’acordar una regulació del trànsit rodat i de vianants.
· L’obra haurà d’estar perfectament delimitada, tant frontalment com longitudinalment, mitjançant tanques o altres elements similars i disposarà garlandes lluminoses per a la senyalització nocturna en el cas d’afectacions de la calçada i, en general, quan el nivell lumínic existent ho aconselli.
· S’haurà de protegir qualsevol obstacle en voreres o calçades, tals com amuntegaments de runa, materials per la reconstrucció del paviment, rases obertes, maquinària i altres elements, per aconseguir la lliure i segura circulació de vehicles i vianants.
· Tots els elements urbanístics que es puguin malmetre durant l’execució de les obres es reposaran correctament a càrrec del sol·licitant d’acord a les instruccions dels Serveis Tècnics Municipals.
· Els serveis municipals que es puguin malmetre durant l’execució de les obres seran reparats pel servei municipal corresponent, repercutint el seu cost a l’empresa sol·licitant de la llicència d’obres. En relació als serveis municipals, es recorda que els traçats de les xarxes són orientatius i, per tant, caldrà efectuar les cales pertinents per localitzar-los. Cal advertir que, a més a més de les xarxes de serveis que apareixen en els plànols, també cal contemplar l'existència de les connexions dels immobles existents a les mateixes (Gas Natural disposa de la documentació amb tots els serveis públics de la ciutat).
· Tots els serveis privats que puguin resultar malmesos, en qualsevol circumstància, es reposaran correctament a càrrec del sol·licitant previ avís als afectats i d’acord a les seves instruccions.
· Cal comunicar als Serveis Tècnics Municipals les previsions de l’inici de les actuacions, signar prèviament la corresponent acta de replanteig de les obres confirmant el traçat de la canalització a fer i concretar el seguiment de les obres. El començament de les obres s’iniciarà sempre d’acord amb els Tècnics Municipals i la Policia Local. Qualsevol incidència o alteració de les previsions inicials serà contrastada amb els Serveis Tècnics Municipals.
· Cal comunicar el final de l’obra, sol·licitar la verificació formal de la mateixa per part dels Serveis Tècnics Municipals i sol·licitar la corresponent acta de recepció de l’obra executada que afecta espais públics municipals (la data de signatura serà l’inici del període de garantia).
· S’estableix un període de garantia d’un any sobre l’obra que afecta l’espai públic, a comptar des del moment que aquesta hagi finalitzat i hagi obtingut el vist i plau municipal.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· Es demana que l’empresa que executi les obres d’acord amb els condicionants de la llicència tingui a disposició de la inspecció municipal els albarans de compra del formigó.
· Abans de l'inici de l'obra cal incorporar a l'expedient l'assumeix de direcció tècnica de l’obra.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1367/2021. Llicència urbanística – instal·lació d'un quiosc de venda de productes de joc

	Favorable
	Tipus de votació: unanimitat

	Vista la sol·licitud presentada i subscrita per la Organización Nacional de Ciegos Españoles, en què demana llicència d'obres per instal·lar un quiosc de venda de productes de joc a l'avinguda del Pont, 3, (exp. Mn2021/119);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb les condicions següents:
· Si s’ha de canalitzar qualsevol tipus d’instal·lació fins al quiosc, caldrà reparar i reposar el paviment que es pugui veure afectat amb el mateix material que l’existent en aquest indret i sempre sota la supervisió dels Serveis Tècnics Municipals.
· En cas de preveure l’ocupació de la via pública a conseqüència de les obres caldrà sol·licitar explícitament l’autorització.
· Caldrà comunicar a la Policia Local qualsevol afectació de la mobilitat de vianants i/o vehicles, especialment per la proximitat de la rotonda del Portal del Pont.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1454/2021. Llicència urbanística – adequar un nou obrador de plats preparats i modificar la imatge corporativa del supermercat Mercadona

	Favorable
	Tipus de votació: unanimitat

	Vista la sol·licitud presentada i subscrita per Mercadona, SA, en què demana llicència d'obres per adequar un nou obrador de plats preparats i modificar la imatge corporativa al supermercat Mercadona, situat al carrer de Mossèn Serra i Vilaró, carrer d'Àngel Guimerà i carrer de Mossèn Penina, (exp. Mn2021/120);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb els condicionants següents:
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i, en particular, allò referent a la neteja i manteniment de la via pública.
· En cas de preveure una ocupació de la via pública a causa de les obres a executar, caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local.
· Un cop finalitzades les obres caldrà presentar un certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1474/2021. Llicència urbanística – instal·lació d'un sistema de captació d'energia solar fotovoltaica d’autoconsum en una nau industrial

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum en una nau industrial (exp. Mn2021/121);
Vist l'informe emès pels Serveis Tècnics Municipals i a proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb les condicions següents:
· Caldrà que els captadors es situïn per sota de 30 cm d'alçada respecte la directriu de la coberta.
· S'haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions, concretament una vegada finalitzada la instal·lació:
· Certificat de la persona instal·ladora de categoria especialista autoritzada.
· Certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic segons el cas.
· Presentar inscripció a indústria de la modificació de la instal·lació de baixa tensió.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 67/Mj.47.2014 - Mj3/11.04.2016. Llicència de primera ocupació – habitatge unifamiliar aïllat 

	Favorable
	Tipus de votació: unanimitat

	Vista la sol·licitud de llicència de primera ocupació per a l'habitatge unifamiliar aïllat, situat a la partida de Sant Bernat, en sòl no urbanitzable, que disposa de llicència d’obres per a la seva reconstrucció, per acord de la Junta de Govern Local del dia 11 d’abril de 2016, (exp. Mj3/11.04.2016);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir la llicència sol·licitada.


	Expedient 1366/2021. Llicència de primera ocupació 

	Favorable
	Tipus de votació: unanimitat

	Vista la sol·licitud de llicència de primera ocupació per a un habitatge de la segona planta d'un edifici plurifamiliar, que disposa de llicència d’obres per acord de la Junta de Govern Local del dia 30 de març de 2020, (exp. Mj2020/3);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir la llicència sol·licitada.


	Expedient 1534/2021. Llicència de primera ocupació 

	Favorable
	Tipus de votació: unanimitat

	Vista la sol·licitud de llicència de primera ocupació per a un habitatge unifamiliar aïllat, de nova construcció, que disposa de llicència d’obres per acord de la Junta de Govern Local del dia 21 d'octubre de 2019, (exp. Mj2019/11);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir la llicència sol·licitada.


VINYET
	Expedient 1514/2021. Arranjament camí 

	Favorable
	Tipus de votació: unanimitat

	Vista la sol·licitud en què demana que l'Ajuntament netegi l'embornal situat al final del carrer de Salvador Espriu i que s'arregli el camí d'accés a una casa;
A proposta de la regidora delegada de Serveis i d'Urbanisme,
La Junta de Govern Local, en virtut de les facultats que té delegades per decret de l’alcaldia 209/2019, de 7 de juliol, per unanimitat dels assistents acorda comunicar a la sol·licitant que l’Ajuntament netejarà l'embornal i durà a terme un repàs al tram de camí fins a la casa.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president
[image: image2.jpg]0/ Castell, 20 / 25280 - Solsona (Solsones) / Tel. 973 48 00 50 / ajuntament@ajsolsona.cat / www.ajsolsona.cat




14

[image: image1.jpg][image: image2.jpg]